PATVIRTINTA

 Radviliškio r. Šiaulėnų Marcelino Šikšnio

 gimnazijos direktoriaus 2021 m.

 gruodžio 31 d. įsakymu Nr. 1-21-57

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS INŽINIERIAUS KOMPIUTERININKO PAREIGYBĖS APRAŠYMAS**

**I. PAREIGYBĖ**

1. Radviliškio r. Šiaulėnų Marcelino Šikšnio gimnazijos inžinieriaus kompiuterininko pareigybė yra priskiriama specialistų grupei.

2. Pareigybės lygis: B.

3. Pareigybės paskirtis: vykdyti techninį kompiuterių įrangos aptarnavimą, kompiuterinių programų diegimą, sistemų apsaugą bei prevenciją.

4. Pavaldumas: inžinierius kompiuterininkas pavaldus gimnazijos direktoriui ir direktoriaus pavaduotojui ūkio reikalams.

**II. SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Inžinieriaus kompiuterininko kvalifikacijai keliami šie reikalavimai:

5.1. ne žemesnis kaip aukštesnysis išsilavinimas ar specialusis vidurinis išsilavinimas, įgytas iki 1995 metų;

5.2. turi būti susipažinęs su Lietuvos Respublikos Konstitucija, darbo santykius reglamentuojančiais teisės aktais, išmanyti valstybės informacinių išteklių valdymą, elektroninės informacijos saugą, informacinių technologijų taikymą, ir gebėti tai taikyti praktikoje;

6. Inžinierius kompiuterininkas turi žinoti ir išmanyti:

6.1. kompiuterių įrangos sandarą;

6.2. kompiuterių įrangos veikimo principus;

6.3. kompiuterių įrangos gedimų šalinimo būdus;

6.4. Microsoft Office paketo, operacines sistemos Windows, antivirusinių sistemų diegimą ir veikimą;

6.5. interneto veikimą.

7. Inžinierius kompiuterininkas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais mokyklos lokaliniais dokumentais (įsakymais, taisyklėmis ir pan.).

**III. INŽINIERIAUS KOMPIUTERININKO FUNKCIJOS**

8. Inžinierius kompiuterininkas vykdo šias funkcijas:

8.1. Koordinuoja mokyklos kompiuterizavimo procesą.

8.2. Atlieka mokyklos kompiuterių ir papildomų įrenginių, jungiamų prie kompiuterio, nuolatinę techninę priežiūrą ir užtikrina normalų jų darbą.

8.3. Atlieka mokyklos kompiuterinio tinklo priežiūrą, esant poreikiui rūpinasi jo plėtimu.

8.4. Esant reikalui remontuoja sugedusius kompiuterius ir kitą kompiuterinę įrangą.

8.5. Diegia į kompiuterius reikiamas programas, laiku jas atnaujina.

8.6. Iškilus problemoms konsultuoja mokyklos darbuotojus darbo su kompiuteriais ar kompiuterinių programų naudojimo klausimais.

8.7. Rūpinasi, kad mokyklos kompiuteriuose nebūtų virusų, gerai veiktų antivirusinės programos.

8.8. Prižiūri mokyklos internetinės svetainės techninę būklę.

8.9. Teikia pagalbą maketuojant sudėtingesnius mokyklos dokumentus.

8.10. Vykdo kitas mokyklos direktoriaus ar pavaduotojų nurodytas užduotis, susijusias su IKT naudojimu.

\_\_\_\_\_\_\_\_\_\_\_\_\_\_\_\_\_\_\_